|  |
| --- |
| **1. Meetme nimetus** |
| **Meede 6. ELUKESKKONNA MEEDE COVID-19 haigust põhjustava koroonaviiruse puhangust tingitud mõjuga tegelemiseks** |
| **2. Alameede 6.1 Kogukondade ühisprojektid** |
| **3. Meetme eesmärk** |
| * Kogukondade aktiivsus on suurenenud läbi ühistegevuse ja koostöö, * Kogukonnaliikmete vaimse ja füüsilise tervise säilenõtkus on tõusnud |
| **4. Meetme rakendamise vajadus** |
| Antud meede on ellu kutsutud COVID-19 pandeemiast põhjustatud kriisi negatiivsete tagajärgedega toimetulemiseks kogukondade elavdamise valdkonnas.  Vajalik on tõsta kodanikeühenduste alanenud motivatsiooni ning killustatuse ja koostöö puudumise vähendamiseks toetada kogukonnaliikmete ühistegevusi läbi ühisürituste, koolituste, õppereiside. Soodustada olemasolevate investeeringute (külakeskuste, -platside, spordirajatiste jne) suuremat kasutust. |
| **5. Toetatavad tegevused** |
| Meetmest toetatakse järgmisi tegevusi:   1. piirkonnapõhine koostöö ja kogemuste vahetamine ning ühistegevused 2. kogukondadele ja kogukonna identiteedi hoidmisele suunatud tegevused   Toetuse taotlemise eelduseks on vähemalt 2 osapoole ühistegevus.  Koostööpartnerid peavad eelnevalt koostama 1-4-aastase tegevuskava.  Meede ei või sisaldada investeeringuid põhivarasse ja infrastruktuuri. Investeeringud  väikevahenditesse võivad moodustada kuni 25% projekti abikõlbulikest kuludest.  Abikõlblikud on koostöö jooksvad kulud, sh projektijuhtimine. |
| **6. Meetme sihtgrupp** |
| Taotlejaks võivad olla Jõgevamaa Koostöökoja tegevuspiirkonnas tegutsevad:   * mittetulundusühingud (sh kohalik tegevusgrupp), * sihtasutused, * kohalikud omavalitsused |
| **7. Saavutatavad indikaatorid ja sihttasemed** |
| Meetme indikaatorid ja sihttasemed:   * Projektide arv – 3 * Toetuse osakaal - 25% Jõgevamaa arengustrateegias ettenähtud elukeskkonnameetme taasterahastuse vahenditest tuginedes Maaeluministri 25.05.2021 käskkirjale nr 71 „Kohaliku tegevusgrupi toetuse ja LEADER-projektitoetuse eelarve suurendamine üleminekuperioodiks määratud vahenditest aastateks 2021. ja 2022.“ Lisa 1 |
| **8. Toetuse maksimaalsed suurused ja määrad** |
| Toetuse miinimumsumma on 1 000 eurot ja maksimumtoetus 10 000 eurot. Toetuse määr on: MTÜ/ SA ja KOV kuni 90% abikõlblikest tegevustest. |
| **9. Viide maaelu arengu määruse sihtvaldkonnale, mille eesmärkide saavutamisele meede kaasa aitab:**  Sihtvaldkonnad: 6B. Maapiirkondade kohaliku arengu soodustamine ja 1A. innovatsiooni ja koostöö toetamine ning teadmistebaasi arendamine maapiirkondades. |
| **10. Viide Euroopa Parlamendi ja nõukogu määruses (EL) nr 1305/2013 sätestatud artikli numbrile, mis käsitleb asjakohast meedet:**  Artikkel 35. |